
FONDUL SOCIAL EUROPEAN PLUS				
PROGRAMUL OPERAŢIONAL EDUCAȚIE ȘI OCUPARE 2021-2027				
Titlu proiect: STEP UP – Tinerii, o șansă pentru viitor!				
Prioritatea 2: Valorificarea potențialului tinerilor pe piața muncii				
Cod apel nr. PEO/383/PEO_P2/OP4/ESO4.1/PEO_A47				
Cod MySMIS 367149
                                                                                           Nr. 19666/07.09.2026                                                                   

ANUNȚ
privind organizarea selecției pentru ocuparea a 4 posturi în cadrul echipei proiectului 
STEP UP – Tinerii, o șansă pentru viitor!- ID 367149
la nivelul AJOFM Botoșani

Agenția Județeană pentru Ocuparea Forței de Muncă Botoșani, cu sediul în Botoșani, str. Colonel Tomoroveanu nr. 2, organizează selecția pentru ocuparea a 4 posturi în cadrul echipei proiectului STEP UP – Tinerii, o șansă pentru viitor!.
Durata proiectului este 40 de luni, respectiv perioada de implementare este cuprinsă în intervalul 01.09.2026-31.12.2029.
Selecția se va organiza în perioada 08.09.2026 – 15.09.2026 și pot participa la aceasta doar persoanele care au calitatea de angajat al Agenției Județene pentru Ocuparea Forței de Muncă Botoșani.
Obiectivul general al proiectului:
Creșterea oportunităților de încadrare pentru 21.200 șomeri tineri sub 30 de ani înregistrați la Serviciul Public de Ocupare (SPO) ANOFM este singura instituție publică ce poate acorda aceste tipuri de sprijin financiar pentru tinerii care se angajează /angajatorii care angajează șomeri tineri sub 30 de ani. PEO: Proiectul se subscrie PEO, deoarece SPO va acorda sprijin financiar angajatorilor care angajează, respectiv încheie contracte de stagiatura cu şomeri tineri sub 30 de ani înregistraţi în evidenţele SPO, si prin acordarea de prime persoanelor din grupul ținta care se angajează, asigurând integrarea durabilă pe piața forței de muncă a acestei categorii de beneficiari.  
Obiectivul specific: 
Stimularea ocupării a 21.200 tineri sub 30 de ani șomeri înregistrați la Serviciul Public de Ocupare (SPO), prin acordarea de masuri pentru stimularea ocupării forței de munca. Acest obiectiv se realizează prin implementarea activităților 1 si 2 care prevăd: - acordarea de primă de stimulare pentru tinerii NEET care se angajează prima dată; - acordarea de prime tinerilor care se angajează; - organizarea și derularea de programe de formare profesională pentru tinerii care fac parte din grupul țintă; - acordarea de subvenții angajatorilor pentru încadrarea în muncă a persoanelor care fac parte din grupul țintă; - acordarea sprijinului financiar angajatorilor care încheie contracte de stagiu cu tinerii din grupul ținta. 
Principalele activități ale proiectului sunt următoarele:
A1. Masuri pentru stimularea ocupării forței de muncă a tinerilor
A2. Analiza, întocmire, plată și monitorizare beneficiar
A3. Coordonarea si monitorizarea activitatilor in cadrul proiectului
Posturile pentru care se organizează selecția precum și cerințele și atribuțiile pentru ocuparea acestuia sunt următoarele:
Expert județean - 3 persoane – Cod ocupație 242302 – Expert forță de muncă și șomaj
Cerințe minime post:
· Studii medii absolvite cu diplomă de bacalaureat (4 ani);
· Minim 1 an vechime în muncă;
Competențe solicitate:
· Cunoștințe de specialitate privind ocuparea forței de muncă și măsuri active de ocupare;
· Abilități de comunicare și organizatorice;
· Abilități de operare Microsoft Office.
Atribuții:
· Identificarea persoanele pentru constituirea grupului ținta
· Verificarea îndeplinirea condițiilor de eligibilitate a beneficiarului; 
· Verificarea documentelor necesare acordării sprijinului financiar angajatorilor care organizează stagii pentru absolvenții de învățământ superior/acordarea sprijinului financiar pentru subvenție/primelor;
· Asigură elaborarea, verificarea și centralizarea documentelor necesare pentru participarea la programele de formare profesionala a persoanelor din grupul ținta; 
· Pregătirea documentelor prin care se stabilește dreptul la stimulentul financiar pentru subvenție/stagiu/prima și plata acestora
· Centralizarea datelor și documentelor suport privind acordarea finanțării;
· Completarea datele necesare formularului de grup țintă în sistemul MySMIS;
· Pregătirea și transmiterea documentelor necesare rambursării;
· Monitorizarea îndeplinirii obligațiilor asumate prin acordarea subvențiilor/stagiilor/primelor;
· Elaborarea de rapoarte, transmiterea la nivel central de documentele/informațiile necesare monitorizării stadiului de implementare proiect și rapoarte;
· Oferirea informații potențialilor beneficiari cu privire la avantajele de care pot beneficia angajatorii/șomerii;
· Asigură implementarea Activităților A.1 și  A.2 din cadrul proiectului.
Responsabil financiar – 1 persoană – Cod ocupație 121125 – Manager financiar

Cerințe minime post:
· Studii superioare universitare absolvite cu diplomă de licență/de absolvire în domeniul științelor economice (3 ani) sau certificat/ diplomă /titlu în domeniul finanțe /contabilitate;
· Minim 1 an vechime în muncă.
Compentențe solicitate
· Cunoștințe de specialitate privind domeniul financiar-contabil;
· Cunoașterea legislației financiare;
· Cunoașterea legislației aplicabile în domeniul fondurilor europene;
· Abilități de comunicare;
· Abilități de operare Microsoft Office.



Atribuții:
· Planificarea financiară detaliată a plăţilor aferente activităţilor proiectului şi monitorizarea încadrarii acestora în termenele şi nivelurile stabilite în bugetul proiectului;
· Contabilitatea proiectului, evidențele financiar-contabile, întocmire rapoarte de evaluare financiară trimestrială și finală și cererile de rambursare;
· Efectuarea plaților aferente proiectului; 
· Evidența deconturilor

Înscrierile se fac în termen de 3 zile de la data publicării anunțului pe site-ul instituției, respectiv în perioada 08.09.2026-10.09.2026 până la ora 16,30. Candidații vor depune dosarul în format electronic la adresa corina.corduneanu.bt@anofm.gov.ro. Fiecărui dosar i se va atribui un număr de înregistrare, număr la care se va face referire în toate anunțurile de pe parcursul derulării procedurii de selecție, fără a se menționa numele și prenumele candidatului.
Candidaturile depuse după data limită indicată în anunțul de selecție, depuse sub altă formă sau la o altă adresă de e-mail, precum și cele incomplete, vor fi respinse.

Dosarul de înscriere va reprezenta un singur document pdf. și va conține următoarele documente scanate în următoarea ordine:
a) scrisoarea de intenție a candidatului;
b) copie certificată pentru conformitate cu originalul a actului de identitate;
c) Curriculum Vitae în format european, în limba română, semnat și datat pe fiecare pagină;
d) copii, certificate pentru conformitate cu originalul, a actelor de studii;
e) copie, certificată pentru conformitate cu originalul, a certificatului de căsătorie, în situația în care există diferență de nume între actul de identitate și actele de studii;
f)    adeverință de salariat;
g) alte acte doveditoare privid experiența/expertiza, calificările specifice aferente poziției;
h) declarație prin care își experimă acordul privind prelucrarea datelor cu caracter personal;
i)    declarație pe propria răspundere privind inexistența oricărei situații de incompatibilitate/ conflict de interese relativă la activitățile proiectului;
j)    formularul 11 – declarație cu privire la conduita profesională în cadrul proiectelor finanțate din PEO 2021-2027.

Probele selecției
Selecția constă în parcurgerea a două etape:
1. Selecția candidaților în funcție de dosarul depus – 11.09.2026;
2. Interviul – 14.09.2026 ora 11,00.

Persoană de contact: Corduneanu Mihaela Corina- inspector superior CRUS 
Date de contact: corina.corduneanu.bt@anofm.gov.ro


Director executiv,
ANCA APĂVĂLOAIE

AGENŢIA JUDETEANA PENTRU OCUPAREA FORŢEI DE MUNCĂ BOTOSANI	
Operator de date cu caracter personal nr. 543
Str. Col.V.Tomoroveanu,nr.2, Botosani, Jud.Botosani
Tel.: 0231 536 791/0231536792 
e-mail: botosani@anofm.gov.ro; ajofm.bt@anofm.gov.ro
www.anofm.ro/AJOFM Botosani;

